Passet var ukjent for europeisk-amerikanske utforskere på tiden for Lewis og Clarks ekspedisjon 1804–1806; den krysset fjellene lengre nord, i dagens Montana. Astoreksedisjonen i 1812, en gruppe pelsjegere anført av Robert Stuart, var de første europeiskættede amerikanere som kartla passet og rapporterte senere sine funn til president Madison. Passet ble imidlertid ikke benyttet av nybyggere de første årene etter oppdagelsen; kjennskapen gikk rett og slett tapt, og det kan skyldes at de reisendes offisielle rapport var alt for vag til å oppflamme noen interesse eller peke ut hvor så dette passet var. Det måtte oppdages på nytt, og det skjedde ikke før i 1820-årene.